Սինոդում կայացած քվեարկությանը սրտատրոփ հետեւում էին մոտ 4 հազար կին հոգեւորականներ: Արձանագրված պարտությունը լոբբիստական համառ գործունեության արդյունք էր, որը ծավալել էր պահպանողական ավետարանականների և անգլո-կաթոլիկների փոքր, սակայն բավականին ազդեցիկ մի խումբ, ովքեր դեմ էին այն բանին, որ կանայք եկեղեցում առաջնորդական դիրքեր զբաղեցնեն: Վերջին յոթ տարիների ընթացքում Անգլիական եկեղեցու օրենսդիր մարմինը՝ Գլխավոր Սինոդը, կողմ է քվեարկել կանանց ձեռնադրության օգտին ամեն անգամ, երբ այդ հարցը քվեարկման է դրվել: Բացի այդ, այս նախաձեռնության օգտին հանդես եկան 42 և 44 անգլիական թեմեր: Այնուամենայնիվ, այս օրինագիծն այդպես էլ չկարողացավ հաղթահարել վերջին խոչընդոտը: Փաստորեն, օրինագծի ընդունման օգտին քվեարկել են սինոդի երեք պալատներից միայն երկուսը: Կանանց եպիսկոպոսության օգտին քվեարկել են եպիսլոպոսների եւ հոգեւորականների պալատները, մինչդեռ աշխարհիկ ներկայացուցիչների պալատի մեծամասնությունը դեմ է արտահայտվել օրինագծին: